નવી દિલ્હી : જૈનોનાં પર્વ પર્યુષણ દરમિયાન મિટનાં વેચાણ પર પ્રતિબંધ હટાવવા મુદ્દે બોમ્બે હાઇકોર્ટનાં આદેશ અંગે સુપ્રીમ કોર્ટે કોઇ પણ પ્રકારની ટીપ્પણી કે કાર્યવાહી કરવાની મનાઇ કરી દીધી છે. ગુરૂવારે જસ્ટિસ ટી.એસ ઠાકુર અને જસ્ટિસ કુરિયન જોસેફની બેન્ચે પ્રતિબંધ મુદ્દે વિરોધ પ્રગટ કર્યો હતો. સુપ્રીમ કોર્ટે કહ્યું કે પ્રતિબંધનો વિરોધ કરી રહેલા લોકો અંગે ઓથોરિટીનું વલણ સહિષ્ણું હોવું જોઇએ. બેન્ચ જૈન સમુદાયનાં એક ધાર્મિક સંગઠનની તરફથી બોમ્બે હાઇકોર્ટનાં ચુકાદાની વિરુદ્ધ દાખલ અરજી પણ સુનવણી કરી હતી. અરજીમાં કહેવામાં આવ્યું હતું કે અહિંસાની ભાવના અમારા સંવિધાન દ્વારા પોષિત છે અને તે જાનવરોની ભલાઇ સાથે જોડાયેલો મુદ્દો પણ છે.